Masarinae
Pseudomasaris vespoides Animalia — Arthropoda Classis : Insecta  Ordo : Hymenoptera  Subordo : Apocrita  Superfamilia : Vespoidea  Familia : Vespidae  Subfamilia : Masarinae  Latreille, 1802     Subdivisiones: Genera Gayellini Gayella Paramasaris Masarini Priscomasarina Priscomasaris Paragiina Metaparagia Paragia Masarina Celonites Ceramiopsis Ceramius Jugurtia Masarina Masaris Pseudomasaris Quartinia Trimeria Masarinae sunt subfamilia vesparum olim in familiam separatam nomine "Masaridas" digesta quae subfamiliam Euparagiinas quoque comprehendit. Ea est subfamilia parca, unica inter vespas ob alendas larvas solum polline et nectare, modo multorum apium solitariarum simillimo. Plurimae species sunt nigrae vel fuscae, cum exemplaribus singulariter discrepantibus flavis, albis, vel rubris (vel eorum mixturis) notae. Eae sunt diversissimae abundantissimaeque in desertis Africae Austrinae, sed etiam in desertis Americarum Septentrionalis et Australis. Nonnullae Pseudomasaris species in California, sicut Pseudomasaris vespoides, insigniter sunt Vespularum et Dolichovespularum similes, sed antennis claviformibus, maiore proprietate subfamiliae, agnosci possunt. Antennae in maribus sunt magnopere elongatae, sed iam in forma clavis distincte finiunt. Pollen ferunt in ingluvie evomitantque cum nectare dum eae cellulas nidorum instruunt; ova inter hoc liquor ante cellulam claudendam pariunt. Nidi luto et aqua saepe aedificantur, vel etiam sunt cuniculi subterranei, qui unam vel plurimas cellulas habere possunt. Nidi in locis celatis, sicut sub saxa vel in fissuris saxosis, usitate disponuntur.